27 
buliformes; intus vel striis porcatas vel lamellosas, imo lamellis pro- 
ductioribus saepe multiloculares; in quibus organa Zoophyti mollia, 
polypi, seu flosculi animales (quocunque nomine uti velis) resident. 
Hae cotulae s. cavernulae in genere stellae Madreporarum voci- 
tantur et magnitudine, numero, positione, figura et structura infinite 
variant“. — Celebratiss. Lamarck Madreporas primus singularem 
Polyporum familiam (nomine Polypiers lamelliferes) esse 
dixit et in plura separavit Genera, quae dein cel. Cuvier, La- 
treille 4 ), Lamouroux 5 ), Schweigger, Oken 6 ), Blainville et 
alii nostrae aetatis naturae cultores, saepe vel his vel illis mutationi 
bus factis, adoptabant. — Schweigger eandem familiam Lithophyta 
lamellosa nominavit. — Lamouroux autem propriam sectionem e 
familia horum Lithophytorum lamellosorum formavit, quam in non- 
nullos ordines ab eo propositos distinxit. — Imprimis cel. Blain- 
ville, exceptis generibus hujus familiae Lamarckianis , plura 
nova distinxit genera. — Novissimo tempore prae ceteris oculatiss. 
Ehrenberg 7 ) novam et peculiarem Zoophytorum lamellosorum 
divisionem publici juris fecit et multas eorum familias et genera 
nova proposuit. Madreporina priorum auctorum ab excell. Ehren- 
berg, qui praecipue illorum animalium formas diversas, quantum 
fieri potuit, respexit , distincta sunt in nonnullas familias, quae Cir- 
culo primo Anthozois (Blumenthiere) , Ehrenb., et partim or- 
dini hujus circuli primo, Zoocoralliis (Thiercorallen), Eh. , partim 
ordini secundo, Phytocoralliis (Pflanzencorallen), Eh. , adjiciun- 
tur. In primo ordine Familiam Fungina dictam, in secundo au- 
tem vidimus inter tribum Phytocoralliorum Polyactiniorum fami- 
lias Ocellinorum et Daedalinorum, inter tribum autem Phytocorallia 
4 ) Familles nattirelTes du regne animal. Paris. 1825. 8. p. 54 4 . 
5 ) Exposition methodique des genres de 1’ordre des Polypiers, etc. Paris. 1821. 4. 
p. 48, sqq, Lamouroux Zoophyta lamellosa in quatuor ordines divisit. 
6 ) Zoologie. Abtheil. I. Jena. 1815. 8. p. 65, sqq. 
r ) Die Corallenthiere , u. s. w. 
